‘मनुष्य को सत्संग से होती है सुखों की प्राप्ति’
मानव उत्थान सेवा समिति का तीन दिवसीय सदभावना सम्मेलन शुरू
भास्कर संवाददाता | भिंड
सत्संग और संतों की संगत से आध्यात्मिक ज्ञान की प्राप्ति होती है और भक्ति से आत्म शांति सुख समृद्धि की प्राप्ति होती है। भौतिक सुखों के आगे प्राणी भक्ति और सत्संग को भूल रहा है, जिससे उसका जीवन कष्ट से भर गया है। जबकि सत्संग से ही मनुष्य को सभी सुख और मुक्ति की प्राप्ति होती है। यह प्रवचन साध्वी महात्मा बाई अंबालिका ने गुरुवार को डीआरपी लाइन में शुरू हुए तीन दिवसीय सदभावना सम्मेलन में दिए।
उन्होंने कहा कि बिना भक्ति और अध्यात्म के अंतर मन शुद्ध नहीं होता है। हम चाहे जितना स्नान करें, शरीर तो शुद्ध हो जाएगा पर मन की शुद्धि नहीं होगी। हमेशा अच्छे लोगों का संग करना चाहिए। इंसान जैसा संग करता है, वैसा ही उस पर रंग चढ़ता है। कभी किसी को कोई बुरा कहता हो, चुगली, निंदा, बुराई गाता हो किनारा कर जाओ। जहां तक हो इंसान को अच्छे लोगों का संग करना चाहिए, जितना भी आप भले मनुष्य का संग करोगे, आपको उतना ही ज्यादा ज्ञान प्राप्त होगा। संतों की संगत से ही ज्ञान की प्राप्ति होती है इसलिए इंसान को सत्संग में आकर ज्ञान प्राप्त करना चाहिए। गुरुवार से मानव उत्थान सेवा समिति द्वारा तीन दिवसीय सदभावना सम्मेलन शुरू किया गया है। इसका शुभारंभ एएसपी अमृत मीणा ने सतपाल महाराज के छायाचित्र पर माल्यार्पण कर किया। इस मौके पर रक्षित निरीक्षक अरविंद दांगी भी मौजूद थे। कार्यक्रम में महात्मा ज्ञानयुक्तानंद ने भी प्रवचन दिए।
सद् भावना सम्मेलन का शुभारंभ करते हुए एसएपी अमृत मीणा।
hin_Deva hin_Deva bho_Deva hin_Deva hin_Deva hin_Deva